Národná správa 
o stave implementácie Akčného plánu pre životné prostredie 
a zdravie obyvateľov SR
(NEHAP II)

Na tretej ministerskej konferencii o životnom prostredí a zdraví v Londýne v júni 1999 Slovenská republika podpísala deklaráciu k tejto konferencii, a tým plne podporila úsilie pokračovať v procesoch, ktoré smerujú k udržateľnému zdraviu obyvateľstva v Európe. Implementácia Akčných plánov pre prostredie a zdravie v európskych krajinách je jedným z hlavných nástrojov na dosiahnutie zlepšenia environmentálneho zdravia.
Slovenská republika patrila medzi prvé krajiny, ktoré vypracovali a začali realizovať vlastný akčný plán. Prvý akčný plán vláda SR schválila v januári 1997. Po londýnskej konferencii bol aktualizovaný a nadväzne schválený vo vláde SR uznesením č. 815 dňa 11. októbra 2000 ako Akčný plán pre životné prostredie a zdravie obyvateľov Slovenskej republiky II - NEHAP II (ďalej len akčný plán) spolu so stratégiou pre jeho implementáciu.
Schválením akčného plánu vláda SR vyjadrila vôľu vykonať opatrenia na zlepšenie environmentálneho zdravia obyvateľstva na Slovensku. Vláda SR schválila tento program ako nástroj, ktorý by mal viesť k udržateľnému zdraviu populácie Slovenska v nasledujúcich desaťročiach, a stal sa tak vhodným kľúčovým programom zapojenia všetkých ostatných rezortov do procesu v záujme posilnenia verejného zdravia.
Akčný plán obsahuje súbor opatrení a aktivít, ktoré majú podporiť vytvorenie lepších podmienok v životnom i pracovnom prostredí, ale aj zavedenie a fungovanie podporných mechanizmov na zlepšenie environmentálnych a zdravotných služieb, skvalitnenie vzdelávania profesionálov i verejnosti, zlepšenie informovanosti verejnosti, mobilizovanie mimovládnych organizácií a zapojenie súkromného sektoru do procesov. Definuje problémy, ciele a úlohy pre ich riešenie v oblasti zdravotnej bezpečnosti potravín, pôdy, vody, ovzdušia, pracovného prostredia a bývania, vzdelávania a výchovy k environmentálnemu zdraviu, environmentálnych zdravotných služieb a zapojenia verejnosti.
Rozsah a možnosti riešenia jednotlivých priorít boli vypracované na základe aktívnej spolupráce s ostatnými ústrednými orgánmi štátnej správy, hlavne s ministerstvom životného prostredia, ministerstvom pôdohospodárstva, ministerstvom práce, sociálnych vecí a rodiny a ministerstvom školstva.
Prvá národná správa o stave implementácie Akčného plánu pre životné prostredie a zdravie bola vypracovaná v roku 2001 a schválená vládou SR uznesením č. 243 dňa 13. marca 2002. V súčasnosti je vypracovaná už tretia národná správa o stave implementácie akčného plánu, ktorej súčasťou je aj vyhodnotenie plnenia opatrení, kde sú hodnotené iba tie úlohy, ktorých zabezpečenie gestorujú priamo jednotlivé rezorty a nimi riadené inštitúcie. Tak ako v predchádzajúcich správach, aj v tejto môžeme konštatovať, že aktivity stanovené v akčnom pláne dosahujú rôzny stupeň plnenia alebo rozpracovanosti. Realizovali sa a naďalej sa realizujú hlavne tie aktivity, ktoré si nevyžadujú značné finančné krytie. Ide o aktivity týkajúce sa úpravy legislatívnych predpisov rôznej právnej sily podľa požiadaviek EÚ – ide o transpozíciu smerníc EÚ týkajúcich sa ochrany zdravia do právneho poriadku SR s osobitným zreteľom na posilnenie aspektov environmentálneho zdravia. Tým, že sa tieto predpisy upravujú v súlade s príslušnými predpismi krajín EÚ, a tým, že sa pri riešení problémov populácie SR v oblasti environmentálneho zdravia uplatňujú princípy štandardne uplatňované v krajinách EÚ, podporuje akčný plán zároveň aj integračné úsilie SR do európskych spoločenstiev. Akčný plán a všetky aktivity, ktoré na jeho podporu boli v SR vykonané, prispeli aj k úspechu pri plnení národného programu aquis. Aj týmto sa zaraďuje akčný plán medzi prioritné programy vlády bez ohľadu na prípadné zmeny politických štruktúr v spoločnosti. Ciele a zámery akčného plánu, definované v najširších súvislostiach ako snaha o udržateľné prostredie pre zdravie ľudí, ktoré je základným atribútom kvality života každej spoločnosti, predstavujú výraznú prídavnú hodnotu NEHAP II. To je dôvod, prečo ciele a zámery NEHAP II musia byť súčasťou rezortných politík a nielen rezortu zdravotníctva.  
V rámci akčného plánu sa pripravujú aj lokálne akčné plány. V priebehu troch rokoch realizovania NEHAP II boli vypracované dva uvádzacie lokálne akčné plány v mestách Banská Bystrica a Nitra v úzkej súčinnosti s projektom Zdravé mesto a v širokej spolupráci rôznych partnerov. Do procesu prípravy boli zahrnuté orgány miestnej samosprávy, orgány miestnej štátnej správy, inštitúcie zamerané na ochranu zdravia a životného prostredia, vzdelávacie inštitúcie, verejnosť, média, miestne priemyselné podniky. Lokálne akčné plány zohľadňujú špecifické lokálne problémy environmentálneho zdravia, napomáhajú ponúknuť obyvateľom mesta zdravotné programy na podporu zdravia, koordinovať úsilie všetkých aktérov na posilňovanie aktivít pre zlepšenie životných podmienok a zdravia obyvateľov mesta, vytvárať pozitívne prostredie pre uskutočňovanie zmien v miestnej zdravotnej politike, zvyšovať zdravotné uvedomenie verejnosti, poskytovať odborné argumenty pre rozhodovanie orgánov miestnej samosprávy a zapojiť verejnosť do týchto procesov. Lokálne akčné plány miest Banská Bystrica a Nitra boli základom pre vypracovanie smerníc pre prípravu LEHAP v podmienkach SR, ktoré majú slúžiť ostatným mestám v procese implementácie akčného plánu na lokálnej úrovni.   
Úlohy, ktoré sú v akčnom pláne odporúčané na realizovanie na úrovni miestnej, t. j. z iniciatívy samosprávnych orgánov obcí a miest a z iniciatívy neštátnych zložiek – mimovládnych organizácií, nadácií a komunitných spoločností, nie sú tak ako v predchadzajúcich, ani v tejto správe hodnotené. V budúcnosti bude potrebné sa zamerať hlavne na odstránenie bariér brániacich efektívnej a konštruktívnej komunikácii a zavedenie systému účinnej spolupráce a vzájomnej informovanosti medzi štátnymi a neštátnymi zložkami spoločnosti a zvýšiť ich záujem v oblasti environmentálneho zdravia. 
Zlepšenie environmentálneho zdravia obyvateľov možno očakávať pri dôslednom realizovaní dlhodobých, ale aj kratkodobých aktivít komplexne v súčinnosti so všetkými zainteresovanými rezortmi. 

Vyhodnotenie plnenia opatrení
Akčného plánu pre prostredie a zdravie obyvateľov v SR 

             Ministerstvo zdravotníctva SR

Zdravotná bezpečnosť potravín	
P.č.	Aktivita	Termín	Odpočet plnenia	
1.	Aproximácia a implementácia legislatívy pre geneticky
modifikované potraviny.	2000-2002	MZ SR v spolupráci s MP SR novelou zákona NR SR č. 152/1995 Z. z. o potravinách a Potravinového kódexu SR (Výnos MP SR a MZ SR č. 2478/2000-100 zo 4. septembra 2000) prijalo základné požiadavky pre nové druhy potravín a potravín vyrobených z geneticky modifikovaných organizmov, týkajúce sa definovania, podmienok schvaľovania a ich označovania. Súčasne novelou zákona NR SR č. 272/1994 Z. z. o ochrane zdravia ľudí bola zakotvená povinnosť posudzovacej činnosti týchto potravín, pred ich uvedením do obehu. 
Uvedené novely právnych predpisov vstúpili do platnosti v roku 2002. V súčasnosti je v štádiu legislatívneho procesu návrh „Postup schvaľovania potravín nového typu pre ich uvedenie do obehu v SR“ v súlade s Doporučením Komisie Európskeho parlamentu a Rady 97/618/EC z 29. júla 1997. Predmetný návrh Postupu bude súčasťou Potravinového kódexu SR. Legislatívnymi zmenami bude vykonaná požadovaná aproximácia legislatívy SR s legislatívou EÚ.
Úloha sa plní priebežne.	
4.	Realizácia kontroly dioxínov v potravinách v ich zložkách a v krmivách.	2001 a trvale	Spoluriešiteľ MP SR
Vo Vestníku MP SR z 20. júna 2002, čiastka 12 je uverejnený Výnos MP SR a MZ SR zo dňa 6. mája 2002 č. 1393/2002-100, ktorým sa mení a dopĺňa výnos MP SR a MZ SR z 20. mája 1996 PK SR č. 981/1996-100. Nový výnos ustanovuje najvyššie prípustné množstvá dioxínov a im príbuzných polychlórovaných bifenylov vo vybraných potravinách. Uvedeným výnosom sa zosúladili naše predpisy  s legislatívou v EÚ.
MZ SR určilo pracovisko Ústavu preventívnej a klinickej medicíny v Bratislave pre kontrolu dioxínov v potravinách. Predmetné pracovisko bolo súčasne vybavené príslušnou laboratórnou technikou.
Úloha sa plní priebežne.	
6.	Zapracovať systém odhadu rizika pre oblasť zdravotnej bezpečnosti potravín do návrhu novely zák.č.272/1994 Z.z. o ochrane zdravia ľudí.	2000-2002	Novelou zákona NR SR č. 272/1994 Z. z. o ochrane zdravia ľudí (zákon č. 514 zo dňa 6. novembra 2001, ktorý vstúpil do platnosti 1. januára 202), čl. I, § 2 ods. 8 bola prijatá definícia pre hodnotenie zdravotných rizík. V roku 2003 v Informačnom bulletine Hlavného hygienika SR bol publikovaný metodický materiál Hlavného hygienika SR pre ŠZÚ v SR „Hodnotenie zdravotného rizika z potravín“.
Úloha je splnená.	
7.	Presadzovať zásady a podporovať rozvoj výroby nutrične hodnotných a zdravotne bezpečných potravín v oblasti prvovýroby a výroby potravín.	2000-2002	Spoluriešiteľ MH SR
Rezort MP SR sa aktívne podieľa na programe Zdravá výživa pre zdravé srdce, ktorý gestoruje MZ SR. V rámci plnenia danej úlohy má rezort rozpracovaný Program ozdravenia výživy, ktorý obsahuje krátkodobé a strednodobé ciele rezortu so stanovenými konkrétnymi úlohami z oblasti poradenstva, legislatívy, kontroly a podpory produkcie vybraných komodít. Cieľom je vo všetkých oblastiach propagovať a podporovať produkciu zdravotne bezpečných a nutrične hodnotných potravín, ktoré môžu mať preventívne pozitívny účinok na zdravie spotrebiteľov.
V súlade s harmonizáciou predpisov EÚ s legislatívou SR bol v spolupráci s MZ SR spracovaný a vydaný Výnos Ministerstva pôdohospodárstva SR z 24. júna 2002 č. 1519/2002-100, ktorým sa ustanovuje rozsah výživového tvrdenia, spôsob uvádzania výživovej hodnoty potravín a spôsob jej výpočtu. Výnos nadobudol účinnosť od 1.9.2002. V nadväznosti na prijaté ciele a zásady „Programu ozdravenia výživy obyvateľov SR“ MZ SR v odbornej spolupráci s Ústavom srdca Univerzita v Otawe v Kanade od roku 2001 realizuje projekt „Zdravá výživa pre zdravé srdce“. Projekt patrí k preventívne zameraným projektom v oblasti zníženia výskytu kardiovaskulárnych a onkologických ochorení. Jeho zámerom je výber potravín na základe určených výživových kritérií a ich následné označenie logom v tvare srdca. Cieľom je dosiahnutie zmeny stravovacích návykov u obyvateľov, s prednostným zameraním sa na mladú generáciu, ako aj motivovať výrobcov k výrobe nutrične významných potravín, dostupným pre každého. 
Úloha je splnená.	
8. 	Vypracovať návrh na legislatívnu úpravu požiadaviek na čistotu prídavných látok do potravín.	2000-2002	Požiadavky na čistotu pridaných látok do potravín upravuje Výnos MP SR a MZ SR z 13. februára 2003 č.414/2003-100, ktorým sa vydáva hlava Potravinového kódexu SR upravujúca cudzorodé látky v potravinách.
Úloha je splnená	
9.	Metodicky prispôsobiť štúdie zamerané na príjem prídavných látok z potravín v ľudskom organizme požiadavkám podľa odborných štúdií v krajinách EÚ.	2005	Termín pre prípravu danej úlohy je do roku 2005.	
Pôda	
P.č.	Aktivita	Termín	Odpočet plnenia	
3. 	Podľa regionálnych celkov SR sledovať závislosť zdravotného stavu obyvateľstva na stupni kontaminácie pôdy a vody.	priebežne	Spoluriešiteľ: MP SR
MP SR prostredníctvom Ústredného kontrolného a skúšobného ústavu poľnohospodárskeho sa každoročne podieľa na monitorovaní kontaminácie pôd a výsledky sú vyhodnocované v rámci koordinovaného cieleného monitoringu. V roku 2002 v rámci svojej činnosti analizovali 2409 vzoriek pôdy a vstupov do pôdy, z ktorých 146 vzoriek prekročilo limity pre kontaminujúce látky (42 prípadov kadmium, 78 prípadov olova, 45 prípadov ortuť). PCB a chlórované pesticídy neboli zistené v nadlimitných prípadoch. MZ SR využíva tieto výsledky monitoringu pri určovaní legislatívnych opatrení na ochranu zdravia ľudí.
Úloha sa plní priebežne.	
Znečistenie voľného ovzdušia	
P.č.	Aktivita	Termín	Odpočet plnenia	
6.	Vypracovať usmernenie pre správanie sa obyvateľstva v čase zhoršenia znečistenia ovzdušia (smogové situácie, inverzie).	2001	Uvedené usmernenie by malo byť v súlade s novou platnou legislatívou, ktorá sa bude dotýkať predmetnej problematiky. Vykonávacie predpisy k novému zákonu zatiaľ vydané neboli. Pracovníci ŠZÚ vypracovali v zmysle pôvodných legislatívnych predpisov zásady správania sa obyvateľstva v čase nadmerného znečistenia ovzdušia. Uvedené zásady boli zamerané na citlivé populačné skupiny a definovali správanie ľudí, ktoré by maximálnym možným spôsobom eliminovalo negatívny zdravotný dosah vysokých koncentrácií škodlivých látok v ovzduší. Tento materiál bol poskytnutý NRC pre hodnotenie vplyvu voľného ovzdušia v ŠFZÚ hl. m. SR a bol publikovaný ako súčasť národného dodatku v preklade publikácie SZO „Ovzdušie a zdravie“ „Ochrana obyvateľov pri zhoršení rozptylových podmienok“.
Úloha sa plní priebežne.	
Zabezpečovanie obyvateľstva pitnou vodou	
P.č.	Aktivita	Termín	Odpočet plnenia	
1.	Vypracovať opatrenia na zabezpečenie cieľov Protokolu o vode a zdraví k Dohovoru o ochrane a využívaní hraničných vodných tokov a medzinárodných jazier z r. 1992, podpísaného v Londýne v r. 1999 vrátane časového horizontu ich dosiahnutia. Po ich schválení zverejniť príslušné informácie verejnosti.	2001	Vláda SR uzn. č. 303 zo dňa 04.04.2001 vyslovila súhlas s Protokolom o vode a zdraví k Dohovoru o ochrane a využívaní hraničných vodných tokov a medzinárodných jazier z roku 1992 podpísaným v Londýne dňa 17. júna 1999 a s návrhom opatrení na jeho implementáciu v SR. Následne NR SR uzn. č. 1495 z 19. júna 2001 vyslovila súhlas podľa čl. 86 písm. d) Ústavy SR s protokolom a podpisom prezidenta SR bol Protokol ratifikovaný. Minister zahraničných vecí bol listom č. 3561 z 20.8.2001 ministrom zdravotníctva požiadaný o vykonanie príslušných opatrení spojených s nadobudnutím platnosti Protokolu pre SR. Vláda SR uznes. 211/2002 prijala opatrenia na zabezpečenie záväzkov SR vyplývajúcich z Protokolu. Rozpracovanie návrhu opatrení zohľadňuje v súčasnosti platnú legislatívu v SR, jej zosúladenie s legislatívou EÚ, vymedzenie oblastí, rozsah a charakter potrebných opatrení, ktoré je potrebné v SR prijať na prevenciu, kontrolu a znižovanie ochorení súvisiacich s vodou. Po dvoch rokoch plnenia týchto opatrení bola vypracovaná aktualizácia opatrení, ktorá bola vo vláde SR prijatá uznes. 897/2003. 
Ministrom zdravotníctva bol zriadený poradný orgán pre koordináciu a vypracovávanie národných správ o plnení protokolu pre sekretariát (podľa čl. 17 Protokolu o vode a zdraví).
Úloha sa plní priebežne.	
2.	Plniť projekt „Zdravá voda„ tematicky zameraný na zvýšenie informovanosti ľudí o zdravotných aspektoch pitnej vody, vrátane významu stolových a minerálnych vôd a na výchovu človeka k úcte k vode.	2001	Je ukončená I. etapa projektu (vyhodnotenie dotazníkového prieskumu „Pitná voda a zdravie„, máj 2001). V súčasnosti prebieha II. etapa projektu. V rámci doplnenia edičných materiálov zameraných na ochranu zdrojov pitnej vody bol vydaný leták „Ochrana individuálnych vodných zdrojov“. V súčasnosti sa pripravuje jeho aktualizácia s doplnením o postup pri asanácii individuálnych studní postihnutých záplavami, ktorý má byť vydaný ešte v tomto roku. Zároveň sa v tomto čase pripravujú námety pre vydanie:
-edičných materiálov: ochrana individuálnych vodných zdrojov
-scenáre pre videofilm a filmové šoty.
Úloha sa plní priebežne.	
3.5.	Zaviesť monitorovacie systémy:
Dobudovanie informačného systému kontroly kvality pitných vôd z hľadiska ochrany zdravia.	trvale	Na všetkých ŠZÚ v SR je inštalovaný program na evidenciu a spracovanie výsledkov pitných vôd s názvom VYDRA. V programe sú evidované všetky vzorky pitných vôd odobraté v rámci štátneho zdravotného dozoru a po ukončení laboratórnych rozborov sú k nim zadané príslušné vyšetrené hodnoty. Program umožňuje tlač protokolov, ako aj štatistické spracovanie vyšetrených vzoriek. Na základe zistených výsledkov sú realizované opatrenia na ochranu zdravia spotrebiteľov. Každý rok je uskutočňovaný celoslovenský zber dát z programu VYDRA. Spracovateľom je NRC pre pitnú vodu na ŠZÚ v Košiciach. Výsledný materiál je cenným zdrojom informácií z hľadiska ochrany zdravia.
Úloha sa plní priebežne.	
5.2.	Zabezpečiť systém odborného riadenia:
inštitúcií štátneho zdravotného dozoru nad zásobovaním obyvateľstva pitnou vodou (štátnych zdravotných ústavov - ďalej ŠZÚ v SR).	trvale	Úloha sa plní priebežne systémom odborných usmernení Hlavného hygienika SR, konzultačných stretnutí, odborných porád a pod.
Úloha sa plní priebežne.	
6.1.	Doplniť jestvujúci systém právnych a technických noriem a predpisov:
Novela zákona NR SR č. 272/1994 Z.z. o ochrane zdravia ľudí v znení neskorších predpisov.	2001	Bola prijatá novela zákona NR SR č. 272/1994 Z. z. o ochrane zdravia ľudí v znení neskorších predpisov č. 514/2001, ktorá v § 13c rieši problematiku vody určenej na ľudskú spotrebu po právnej stránke. Od 1. februára 2002 nadobudla účinnosť Vyhláška MZ SR č. 29/2002 Z. z. o požiadavkách na pitnú vodu a kontrolu kvality pitnej vody. V súčasnosti sa pripravuje jej novela s cieľom úplného zosúladenia so Smernicou Rady 98/83/EC o kvalite vody určenej na ľudskú spotrebu. Od 1. februára 2002 nadobudla účinnosť aj Vyhláška MZ SR č. 30/2002 Z. z. o požiadavkách na vodu na kúpanie, kontrolu kvality vody na kúpanie a na kúpaliská, ktorej novela sa v súčasnosti pripravuje.
Úloha sa priebežne plní.	
6.5.1.	Iné predpisy:
Metodika sledovania a hodnotenia zdravotného stavu vo vzťahu k pitnej vode.	2001	V uvedenej súvislosti bola pripravená Metodika hodnotenia zdravotných rizík vybratých kontaminantov pitnej vody, ktorá bola publikovaná vo Vestníku MZ SR hlavného hygienika SR na posudzovanie miery prijateľného rizika v súvislosti s určením najvyššej medznej hodnoty kvality pitnej vody orgánom na ochranu zdravia pri posudkovej činnosti. Metodika bola pripravená cielene pre hodnotenie zdravotných rizík z príjmu tých kontaminantov pitnej vody, ktoré sú v podmienkach SR aktuálne (arzén, antimón, dusičnany, dusitany, olovo). Bola prakticky aplikovaná v konkrétnych prípadoch, kedy pracovníci odboru HŽP ŠFZÚ Banská Bystrica spracovali hodnotenie zdravotných rizík ako podklad pre rozhodovaciu činnosť štátnych okresných hygienikov.
Úloha je splnená.	
Zdravie podporujúce pracovné prostredie a pracovné podmienky - závodné zdravotné služby	
P.č.	Aktivita	Termín	Odpočet plnenia	
1.	Prijatie novely zákona NR SR o ochrane zdravia ľudí č. 272/1994 Z.z. 	2001	Zákon č. 514/2001 Z. z. , ktorým sa mení a dopĺňa zákon NR SR č. 272/1994 Z. z. o ochrane zdravia ľudí v znení neskorších predpisov nadobudol účinnosť 1.1.2002 (úplne znenie zákon č. 256/2003 Z. z.).
Úloha je splnená.	
4.	Prijať vyhlášku Ministerstva zdravotníctva SR o rozsahu, náplni a podmienkach výkonu závodnej zdravotnej služby.	2002	Návrh vyhlášky MZ SR pripravili v spolupráci sekcia zdravotnej starostlivosti a sekcia ochrany zdravia obyvateľstva v roku 2000. Tento návrh predložili listom č. SOZO-7643/2000-06Oj zo dňa 13.12.2000 sekcii legislatívno-právnej MZ SR na legislatívne spracovanie. Návrh vyhlášky nebol do t. č. legislatívne upravený. 
Z výkonu štátneho zdravotného dozoru na pracoviskách v SR je zrejmé, že väčšina zamestnávateľov neplní povinnosť, vyplývajúcu z § 13 ods. 1 zákona NR SR č. 330/1996 Z. z.  o bezpečnosti a ochrane zdravia pri práci v znení neskorších predpisov (zabezpečiť  na svoje náklady v rozsahu určenom všeobecne záväznými právnymi predpismi závodnú zdravotnú službu) z dôvodu chýbajúcej legislatívnej úpravy. Úloha presadzovať budovanie závodných zdravotných služieb vyplýva pre MZ SR aj z uznesenia vlády SR č. 475/2003. 
Úloha nie je splnená.	
5.	Vypracovať systém postgraduálnej špecializačnej prípravy zamestnancov v závodnej zdravotnej službe s ohľadom na zmenené podmienky a nové úlohy. Kvalifikačné predpoklady rozšíriť na všetkých členov tímu pracovnolekárskej služby.	2002 a trvalo	Na zabezpečenie uplatnenia preventívne zameraných služieb priamo v závodoch je potrebné doškolenie odborníkov, ktorí budú pracovať v tíme poskytujúcom závodné zdravotné služby zamestnávateľom. V roku 2001 sa začali realizovať v rámci SPAM školenia praktických lekárov pre dospelých v problematike preventívneho pracovného lekárstva v rámci procesu na získanie certifikátu pre výkon závodných zdravotných služieb. V roku 2003 prevzala túto úlohu Slovenská zdravotnícka univerzita, Fakulta verejného zdravotníctva.
V nariadení vlády SR č. 157/2002 Z. z. o ďalšom vzdelávaní pracovníkov v zdravotníctve je zaradená medzi certifikované pracovné činnosti v kategórii lekár „preventívna závodná zdravotná služba“  a  „závodná zdravotná služba“.
Úloha sa plní priebežne.	
6.	Vypracovať návrh vyhlášky Ministerstva zdravotníctva SR o odbornej spôsobilosti zamestnancov v zdravotníctve.	2000	Nariadenie vlády SR č. 156/2002 Z. z. o odbornej spôsobilosti pracovníkov v zdravotníctve nadobudlo účinnosť 28.3.2002. 
Úloha je splnená.	
7.	Vypracovať návrh vyhlášky Ministerstva zdravotníctva SR o ďalšom vzdelávaní zdravotníckych zamestnancov.	2000	Nariadenie vlády SR č. 157/2002 Z. z. o ďalšom vzdelávaní  pracovníkov v zdravotníctve nadobudlo účinnosť 28.03.2002. 
Úloha je splnená.	
8.	Novelizovať program zabezpečenia preventívnych vyšetrení pracovníkov vystavených rizikovým faktorom pri práci a s tým účelom vypracovať návrh príslušného metodického pokynu Ministerstva zdravotníctva SR.	2002	Sekcia zdravotnej starostlivosti MZ SR v súčasnosti pripravuje novelizáciu Pokynov MZ SR č. 2/1991 Vest. MZ SR na vykonávanie preventívnych prehliadok pracovníkov vykonávajúcich práce, pri ktorých je zvýšené ohrozené chorobou z povolania, priemyslovou otravou alebo iným poškodením zdravia. Legislatívne práce budú ukončené po nadobudnutí účinnosti nového zákona o Liečebnom poriadku, ktorý bude obsahovať splnomocňovacie ustanovenie na vydanie týchto pokynov.
Úloha sa priebežne plní.	
9.	Novelizovať vyhlášku o posudzovaní zdravotnej spôsobilosti na prácu.	2001	Sekcia zdravotnej starostlivosti MZ SR pozastavila prípravu návrhu smernice č. 17/1970 Vest. MZ SR o posudzovaní zdravotnej spôsobilosti na prácu. Legislatívne práce budú pokračovať po nadobudnutí účinnosti nového zákona o Liečebnom poriadku, ktorý bude obsahovať splnomocňovacie ustanovenie na vydanie tejto smernice.
Úloha sa priebežne plní.	
11.	Realizovať systém výchovy k ochrane a podpore zdravia pri práci pre zamestnávateľov v rámci poradní na štátnych zdravotných ústavoch a ďalších akreditovaných zariadeniach.	trvale	Všetky ŠZÚ v SR v rámci Poradní zdravia a pri výkone štátneho zdravotného dozoru poskytujú poradenstvo v oblasti ochrany zdravia pri práci pre zamestnávateľov a zamestnancov.  ŠZÚ v SR v roku 2002 – 2003 pripravili 46 zdravotnovýchovných materiálov v oblasti zdravotných rizík pri práci, chorôb z povolania, ochrany zdravia pri práci s chemickými faktormi a rizikových faktorov v pracovnom prostredí, ktoré slúžia pre Poradne zdravia. Tieto materiály boli publikované v Informačnom bulletine hlavného hygienika SR a sú uverejnené na internetovej stránke ŠFZÚ SR. Postupne budú vydávané ako letáky alebo brožúrky, ktoré budú súčasťou zdravotnovýchovných aktivít ŠZÚ v SR aj pri výkone štátneho zdravotného dozoru na pracoviskách.
Úloha sa plní priebežne.	
12. 	V rámci úrazov a ochorení súvisiacich s prácou a pre zlepšenie pracovného prostredia zavádzať a uplatňovať nové a prehodnotiť existujúce metódy práce v oblasti preventívneho a klinického pracovného lekárstva.	trvale	Nové pracovné metódy sú zakomponované do nových legislatívnych úprav v oblasti ochrany zdravia pri práci, týkajúcich sa zdravotných požiadaviek na pracovisko, pri práci s bremenami, so zobrazovacími jednotkami, s materiálmi obsahujúcimi azbest, v pracovnom prostredí s nadmerným hlukom a vibráciami, chemickými faktormi, karcinogénnymi a mutagénnymi faktormi a biologickými faktormi.
Prijatím nariadení vlády SR, ktoré legislatívne upravujú ochranu zdravia pri práci vo vyššie uvedených oblastiach, sa rozšírilo spektrum hodnotenia škodlivých faktorov v pracovnom prostredí, biologických expozičných testov, zaviedol sa nový postup hodnotenia psychickej pracovnej záťaže.
Nové metódy hodnotenia expozície škodlivým faktorom pracovného prostredia sa zaviedli aj v rámci účasti vybraných ŠZÚ v SR v medzinárodných projektoch  zameraných na vyhľadávanie príčin vzniku niektorých nádorových ochorení v súvislosti s expozíciou zamestnancov škodlivým faktorom v pracovnom prostredí (medzinárodná štúdia INCO COPERNICUS, riešená v spolupráci s Medzinárodnou agentúrou pre výskum rakoviny v Lyone, Francúzsko, medzinárodný projekt „Cytogenetické biomarkery a riziko rakoviny u ľudí“, riešený v spolupráci s Fínskym ústavom pracovného lekárstva).
Úloha sa plní priebežne.	
Bývanie	
P.č.	Aktivita	Termín	Odpočet plnenia 	
1.	Stanoviť a legislatívne upraviť:
imisné limity pre hodnotenie kvality ovzdušia uzatvorených priestorov, a systém kontroly a zodpovednosti za kvalitu ovzdušia uzatvorených priestorov nevýrobného charakteru.	2003	MZ SR podľa § 13e ods. 1 zákona NR SR č. 272/1994 Z. z. o ochrane zdravia ľudí v znení zákona č. 514/2001 Z. z. ustanovil Vyhlášku MZ SR č. 326/2002 Z. z., ktorou sa ustanovujú najvyššie prípustné hodnoty zdraviu škodlivých faktorov vo vnútornom ovzduší budov. Vyhláška ustanovuje najvyššie prípustné koncentrácie chemických látok, prachových častíc, biologických faktorov a mikrobiologických faktorov bytových a nebytových budov určených na dlhodobý pobyt a najvyššie prípustné koncentrácie prachových častíc a mikrobiologických faktorov v čistých priestoroch zdravotníckych zariadení. Vyhláška nadobudla účinnosť 1. júla 2002, okrem ustanovenia najvyššie prípustnej koncentrácie tuhých častíc PM10 , ktorá nadobúda účinnosť 1. januára 2005.
Úloha je splnená.	
2. 	Rozšíriť sledovanie kvality vnútorného prostredia budov z pohľadu ich vplyvu na zdravie a potreby jednotlivých skupín obyvateľstva.	2001 a trvale
	V gescií MZ SR bola v SR vykonaná štúdia výskytu rizikových faktorov v budovách využívaných na dlhodobý pobyt ľudí. V súlade s vybavenosťou a technickými možnosťami ŠZÚ boli vykonané merania kvality ovzdušia uzatvorených priestorov (okrem základných znečisťujúcich látok, ako je formaldehyd, prach, oxidy dusíka boli robené merania VOC, mikrobiologické znečistenie, plesne). V súčasnosti sú výsledky štúdií vyhodnocované.
Sledovanie kvality vnútorného prostredia budov sa v októbri 2002 uskutočnilo v súvislosti so sledovaním zdravotného stavu detskej populácie v priemyselnej oblasti Jelšava – Lubeník. Bola zavedená a odskúšaná metodika na zisťovanie mikrobiologickej a biologickej kvality ovzdušia budov predškolských a školských zariadení na lokálnej úrovni v okresoch Banská Bystrica a Brezno.
Úloha sa plní priebežne.	
3. 	Zabezpečiť monitoring úrovne a zdrojov znečistenia ovzdušia domácností - formaldehyd, prchavé organické látky, oxidy dusíka, plesne, baktérie.	2001 a trvale	Monitoring úrovne a zdrojov znečistenia ovzdušia domácnosti ukončili v roku 2001 deskriptívnou formou pomocou dotazníkov ŠZÚ v SR. Veľkosť súboru (počet dotazníkov) v každom okrese SR bol vypočítaný ako 3 ‰ z celkového počtu trvalo obývaných bytov tak, aby bolo pomerne zastúpené obyvateľstvo žijúce na vidieku a v mestách. V ŠZÚ Banská Bystrica - NRC pre sledovanie kvality vnútorného ovzdušia budov je v databáze EPI INFO  vložených a analyzovaných 4655 dotazníkov. Zhodnotenie deskriptívnej formy monitoringu bolo uskutočnené v máji v roku 2003. 
Objektívne zisťovanie kvality ovzdušia domácností – koncentrácií  prachových častíc, celkového počtu mikroorganizmov, plesní a roztočov sa uskutočnilo v priemyselne znečistenej oblasti  Jelšava -Lubeník okr. Revúca  v októbri 2002 a v máji 2003. Celkové zhodnotenie  získaných údajov a návrh ďalšieho riešenia bude uskutočnené do konca roka 2003.
Úloha sa plní priebežne.	
9.	Spracovať koncepciu ďalšieho sledovania hluku v životnom prostredí vo vzťahu k zdraviu ľudí.	2001	Od 1. februára 2002  nadobudlo účinnosť Nariadenie vlády SR č. 40/2002 Z. z. o ochrane zdravia pred hlukom a vibráciami zo dňa 16. januára 2002, ktoré ustanovuje aj požiadavky na ochranu zdravia pred rizikom z vystavenia hluku a mechanickému kmitaniu a otrasom a na predchádzanie tomuto riziku, ďalej len najvyššie prípustné hodnoty hluku vo vonkajších priestoroch a stavbách, najvyššie prípustné hodnoty vibrácií v stavbách a najvyššie prípustné hodnoty hluku a vibrácií pri práci. Nariadenie rieši problematiku hlavne pracovného hluku. V súčasnosti sa preberá nová smernica 2002/49/EC Európskeho parlamentu a Rady týkajúca sa posudzovania a riadenia environmentálneho hluku, ktorá rieši komplexne celú problematiku hluku. Na základe tejto smernice bude pripravený zákon a k nemu vyhlášky, ktoré budú riešiť problematiku hluku v životnom prostredí. Na základe toho bude možné spracovať uvedenú koncepciu.
Úloha nesplnená. 	
10.	Vypracovať metodiku hodnotenia vplyvu hluku na zdravie.	2001	Od 1. februára 2002  nadobudlo účinnosť Nariadenia vlády SR č. 40/2002 Z. z. o ochrane zdravia pred hlukom a vibráciami zo dňa 16. januára 2002, ktoré ustanovuje aj požiadavky na ochranu zdravia pred rizikom z vystavenia hluku a mechanickému kmitaniu a otrasom a na predchádzanie tomuto riziku, ďalej len najvyššie prípustné hodnoty hluku vo vonkajších priestoroch a stavbách, najvyššie prípustné hodnoty vibrácií v stavbách a najvyššie prípustné hodnoty hluku a vibrácií pri práci. Nariadenie rieši problematiku pracovného hluku. V súčasnosti sa preberá nová smernica 2002/49/EC Európskeho parlamentu a Rady týkajúca sa posudzovania a riadenia environmentálneho hluku, ktorá rieši komplexne celú problematiku hluku. Na základe tejto smernice bude pripravený zákon a k nemu vyhlášky, ktoré budú riešiť problematiku hluku v životnom prostredí. Na základe toho bude možné vypracovať uvedenú metodiku. 
Úloha nesplnená.	
11.	Vypracovať stratégiu znižovania nepriaznivých vplyvov hluku v životnom prostredí na zdravotný stav populácie.	2002	Od 1. februára 2002  nadobudlo účinnosť Nariadenie vlády SR č. 40/2002 Z. z. o ochrane zdravia pred hlukom a vibráciami zo dňa 16. januára 2002, ktoré ustanovuje aj požiadavky na ochranu zdravia pred rizikom z vystavenia hluku a mechanickému kmitaniu a otrasom a na predchádzanie tomuto riziku, ďalej len najvyššie prípustné hodnoty hluku vo vonkajších priestoroch a stavbách, najvyššie prípustné hodnoty vibrácií v stavbách a najvyššie prípustné hodnoty hluku a vibrácií pri práci. Vzhľadom na to, že nariadenie rieši problematiku pracovného hluku, sa v súčasnosti preberá nová smernica 2002/49/EC Európskeho parlamentu a Rady týkajúca sa posudzovania a riadenia environmentálneho hluku, ktorá rieši komplexne celú problematiku hluku. Na základe tejto smernice bude pripravený zákon a k nemu vyhlášky, ktoré budú riešiť problematiku v životnom prostredí. Na základe toho bude možne vypracovať uvedenú stratégiu. 
Úloha nesplnená.	
12.	Vypracovanie smerníc pre prípravu lokálnych akčných plánov (LEHAP).	2001	Na základe dvoch uvádzacích lokálnych akčných plánov pre mestá Banská Bystrica a Nitra, a na základe záverov a odporúčaní z národného workshopu, ktorý sa konal v novembri  2001 v Nitre, boli vypracované smernice pre prípravu lokálnych akčných plánov (LEHAP)  v podmienkach SR, ktoré budú slúžiť ostatným mestám v procese implementácie NEHAP na lokálnej úrovni. Smernica pozostáva z troch častí – 1. Teoretický prístup k tvorbe LEHAP, 2. Lokálny akčný plán pre prostredie a zdravie mesta Banská Bystrica- prípadová štúdia, 3. Lokálny akčný plán pre prostredie a zdravie mesta Nitra – prípadová štúdia.
Smernica pre vypracovanie LEHAP spolu s dvoma uvádzacími akčnými plánmi bola publikovaná v anglickom a slovenskom jazyku a distribuovaná príslušným zodpovedným orgánom samosprávy v SR v rámci plnenia projektu WHO/ DEPA.
Úloha je splnená.	
13.	Príprava akčných plánov prostredia a zdravia na lokálnej úrovni pre jednotlivé mestá a obce (LEHAP) na základe analýz získaných v I. etape riešenia APPZ SR s využitím siete Zdravých miest.	priebežne	Boli pripravené dva lokálne akčné plány pre mestá Banská Bystrica a Nitra v úzkej súčinnosti s projektom Zdravé mesto. Na workshope v Nitre 2001 boli tieto akčné plány predstavené zástupcom ďalších miest, s cieľom ich aktivizovania a metodickej pomoci pri príprave lokálnych akčných plánov ďalších miest. Dva uvádzacie akčné plány, ako aj závery a odporúčania z národného workshopu boli základom pre vypracovanie smerníc pre prípravu LEHAP v podmienkach SR, ktoré budú slúžiť ostatným mestám v procese implementácie NEHAP II na lokálnej úrovni.
Úloha sa plní priebežne.	
14.	Realizovať projekt Bývanie a zdravie zameraný na identifikovanie problémov bývania v panelákových domoch.	jún 2001-október 2001	Projekt bol realizovaný v Bratislave - Petržalke, časť Háje, ktorý sa realizoval v rámci medzinárodnej štúdie WHO, Regional Office for Europe, Copenhagen a NRC pre sledovanie kvality vnútorného ovzdušia budov ŠFZÚ v Banskej Bystrici. Cieľom projektu bolo získať prehľad o podmienkach bývania v panelových domoch, zistiť možné zdravotné dôsledky a určiť priority na riešenie. Výsledky projektu boli prezentované na medzinárodnej úrovni zhodnotené v júni 2001 v Bone, spolu s návrhmi odporúčaní pre SZO, zainteresované ministerstvá, mimovládne organizácie, orgány miestnej správy a samosprávy a ďalšie zainteresované rezorty, čo je potrebné a aktuálne v problematike bývania a zdravia ďalej realizovať. V súvislosti s ukončením projektu bol na ŠFZÚ SR uskutočnený seminár pre všetky zainteresované rezorty a inštitúcie, na ktorom boli oboznámení s výsledkami projektu, prediskutovaný bol návrh ďalšieho postupu a riešenia. Závery uskutočneného projektu, ktorý je považovaný za uvádzací sú východiskovým materiálom pre pripravovaný projekt SZO Bývanie a zdravie s rozšírenou medzinárodnou účasťou.
Úloha je splnená.		

Environmentálne zdravotnícke služby					
T.č.	Aktivita	Termín	Odpočet plnenia	
1.	Spracovať koncepciu vytvorenia primeraných štátnych a neštátnych environmentálnych zdravotníckych služieb v podmienkach SR.	trvale	Na Slovensku je vybudovaná sieť environmentálno zdravotných služieb ŠZÚ v rámci ktorých sa začínajú zavádzať poradne environmentálneho zdravia, ktoré sú určené pre širokú verejnosť a poskytujú poradenstvo v oblasti problematiky pitnej vody a vody na kúpanie, problematiky kvality vonkajšieho a vnútorného ovzdušia a problematiky hluku.
Úloha sa plní priebežne.	
Styk s verejnosťou a mimovládnymi organizáciami	
T.č.	Aktivita	Termín	Odpočet plnenia	
1.	Pre poskytovanie informácií záujemcom o Akčnom pláne pre prostredie a zdravie obyvateľov SR a jeho plnení, ako aj o kvalite životného prostredia a zdravia ( úloha APPZ č. 2.6.4.3 na str. 59 ) v plnej miere využívať aktivity Sekretariátu pre implementáciu APPZ MZ SR a odboru MŽP SR pre styk s verejnosťou a predovšetkým jeho Kanceláriu pre styk s verejnosťou.	trvale	Spolugestor MŽP SR
Akčný plán pre životné prostredie a zdravie obyvateľov SR II je uverejnený na webovej stránke MZ SR, MŽP SR a ŠFZÚ SR. Informácie o konkrétnych cieľoch a zameraní akčného plánu sú verejnosti k dispozícii prostredníctvom webovej stránky. Sekretariát pre implementáciu NEHAP poskytoval štvrťročne podrobné informácie WHO a MŽP SR o aktivitách realizovaných v rámci WHO/DEPA projektu, ktorý bol v roku 2002 ukončený.
Úloha sa plní priebežne.	
2.	Vydať aktualizovaný APPZ II. kvalitnou tlačou v slovenskej a anglickej verzii, prípadne aj vo forme CD-ROM, tiež pre využitie na reprezentačné účely a sprístupniť na internete MZ SR a MŽP SR.	2001	Spoluriešiteľ MŽP SR 
V máji 2001 bol vydaný aktualizovaný Akčný plán pre životné prostredie a zdravie obyvateľov Slovenskej republiky II v slovenskej a anglickej verzii a vo forme CD-ROM a zároveň bol sprístupnení na internete.
Úloha je splnená.	
3.	Vydať príručku o plánovaní a manažmente aktivít súvisiacich s implementáciou APPZ na miestnej úrovni.	2001	Príručka bola pripravená v rámci realizovania APPZ II - aktivity na miestnej úrovni. Ako skúšobné mestá boli do projektu zapojené mestá Banská Bystrica a Nitra. Príručka slúži príslušným orgánom ostatných miest v procese implementácie APPZ II lokálnej úrovni.
Úloha je splnená.	
4.1.	O problematike APPZ a plnení jeho úloh informovať verejnosť SR nasledovnými spôsobmi:
Predkladať pravidelné informácie tlačovým agentúram/kanceláriám, uverejňovať populárne články v dennej tlači a rozšírených periodikách, využívať aj rozhlasové a televízne relácie, internet, prípadne iné počítačové siete.	priebežne	Spolugestor MŽP SR
Po schválení APPZ II bola zorganizovaná tlačová konferencia na MZ SR, kde boli médiá informované o obsahu, zameraní APPZ II a prostredníctvom týchto informácií bola verejnosť informovaná o prijatí materiálu vládou SR. APPZ II je sprístupnený na internete MZ SR a MŽP SR a ŠFZÚ SR. V rámci WHO /DEPA Projektu na podporu implementácie APPZ II bolii vydané letáky, kalendáre, perá, zápisníky. Boli organizované tlačové konferencie, brífingy tlačových správ a tlačových informácií rôznymi formami, poskytovaním konkrétnych údajov alebo obšírnych informácií k témam alebo rozhovory s odbornými pracovníkmi, pod..
Úloha sa plní priebežne.	
8.	Vypracovať plán pre uskutočnenie informačnej kampane zameranej na zvýšenie povedomia verejnosti o aktivitách týkajúcich sa národného akčného plánu a akčných plánov na miestnej úrovni.	2001	Spolugestor MŽP SR, médiá
V týždenníku Zdravotnícke noviny boli v októbri 2000 publikované dva články propagujúce implementáciu APPZ II a WHO/DEPA projektu. V rámci projektu bol vykonaný dotazníkový prieskum vo verejnosti o vnímaní problémov environmentálneho zdravia, v ktorom sa 18% respondentov vyjadrilo, že už počuli alebo čítali o APPZ II, čo je relatívne vysoké číslo, berúc do úvahy, že je to vládny dokument s dlhodobými úlohami.
Bola vytvorená web stránka ŠFZÚ SR, na ktorej boli zverejnené najdôležitejšie dokumenty súvisiace s implementáciou APPZ II, ako aj aktualizivaný APPZ II a Stratégia pre jeho implementáciu.
Publikovanie APPZ II propagačných materiálov – letákov, kalendárov, pier, zápisníkov a ich distribúcia výrazne prispieva k propagácii APPZ II,  zvýšeniu záujmu a informovanosti verejnosti o dôležitosti problémov environmentálneho zdravia.
Úloha sa plní priebežne.	
Vzdelávanie a výchova k environmentálnemu zdraviu	
T.č.	Aktivita	Termín	Odpočet plnenia	
2.	Spracovať curriculum vzdelávania v environmentálnom zdraví pre rôzne úrovne populácie.	2001	Pripravili sa základné tézy a tematické kruhy pre deti a mládež, a to v spolupráci s odborníkmi rezortu MŠ SR, vysokých škôl a mimovládnych organizácií. Tematické celky obsahujú problematiku globálnych trendov a ich vplyv na zdravie, pôdy a zdravie, vody a zdravie, ovzdušie a zdravie, potravín, priemyslu, poľnohospodárstva, stavebníctva, dopravy a spoločenské aspekty vzťahu prostredia a zdravia.
Realizoval sa projekt „Environmentálne zdravie v školách SR“, ktorý mal za cieľ komplexne spracovať túto problematiku z aspektu potrieb existujúcej, celoštátne platnej Koncepcie environmentálnej výchovy a vzdelávania na základných, stredných a vysokých školách. Projekt sa realizoval v gestorstve Fakulty prírodných vied UMB v Banskej Bystrici za účasti ŠFZÚ SR, Štátneho pedagogického ústavu a ďalších inštitúcií a odborníkov. Projekt sa úspešne uzatvoril spracovaním problematiky pre MŠ SR, ktoré v nadväznosti má zabezpečiť oficiálne rozšírenie, doplnenie uvedenej koncepcie o problematiku environmentálneho zdravia. Aktivita ŠFZÚ SR, odboru výchovy a vzdelávania a EČ významným spôsobom prispela k úspešnej realizácii projektu. V nadväznosti sa začne plniť úloha vypracovania predmetného curricula aj v kontexte s postupnou komplexnou reformou obsahu výchovy a vzdelávania.
Úloha sa plní priebežne.	
3.	Na základe pripraveného kurikula vzdelávania spracovať a vydať metodicko-odborný materiál - brožúrku pre profesionálov environmentálnej oblasti a pre ostatnú verejnosť.	2001	Bola pripravená filozofia a koncepcia web stránky (v súlade s holistickou koncepciou environmentálnej výchovy) pre žiakov mladšieho a staršieho školského veku, rozpracováva sa jej obsahová a formálna náplň. Pri príprave sa použila okrem iného metóda modelovania prostredníctvom konceptuálnych máp. Pripravuje sa špecifický materiál o vplyve geneticky modifikovaných organizmov na environmentálne zdravie. Postupne sa vydáva séria odborných publikácií SZO v oblasti environmentálneho zdravia, ktorá je určená predovšetkým riadiacim pracovníkom štátnej správy i samosprávy. Ďalšie plnenie tejto úlohy je viazané na vytvorenie uvedeného curricula v bode č. 2. Vydávanie odborno-metodických materiálov by bolo vhodné aj skôr, resp. v súčasnosti, avšak na tieto účely nemá rezort zdravotníctva vyčlenené finančné prostriedky.
Úloha je nesplnená.	

Ministerstvo životného prostredia SR

Znečistenie voľného ovzdušia 	
P.č.	Aktivita	Termín	Odpočet plnenia	
1.	Plniť medzinárodné záväzky SR v oblasti ochrany ovzdušia, zamerané na znižovanie nežiaducich emisií v ovzduší, pôsobiacich negatívne na životné prostredie a zdravotný stav populácie.	priebežne a trvale	V oblasti ochrany ovzdušia sa medzinárodné záväzky SR priebežne plnia. Slovenská republika ratifikovala Kjótsky protokol k Rámcovému dohovoru OSN o zmene klímy a Štokholmský dohovor o perzistentných organických látkach. 3. októbra 2003 nadobudol platnosť protokol o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov a 29. decembra 2003 nadobudne platnosť Protokol o ťažkých kovoch k tomu istému dohovoru.
Úloha sa plní priebežne.	
2. 	Prehodnotiť znečistené oblasti, zhodnotiť reálne environmentálne a zdravotné riziká a riešiť ich aktuálne problémy.	2001	Problémy environmentálne citlivých oblastí sú riešené komplexom opatrení v rámci územného systému ekologickej stability, územným plánovaním, opatreniami Národného environmentálneho akčného programu II na regionálnej a lokálnej úrovni s cieľom znižovania emisií nežiaducich látok v životnom prostredí.
Úloha je splnená.	
3.	Zabezpečiť funkčný monitoring imisného znečistenia, ktorý bude podľa potreby sledovať aj zdravotne významné škodliviny (PM10, PM2,5, BTX a pod.) po vyhlásení ich limitov.	2005	Úloha sa plní priebežne. Imisná situácia sa sleduje systémom monitorovacích staníc, ktoré sú rozmiestnené na území Slovenska. Merané údaje znečistenia sa systematicky zbierajú, vyhodnocujú a zverejňujú.
Úloha sa plní priebežne.	
Zabezpečenie obyvateľstva pitnou vodou	
T.č.	Aktivita	Termín	Odpočet plnenia	
3.1.	Zaviesť monitorovacie systémy:
Systematické monitorovanie významných zdrojov vody, s ktorými sa uvažuje pre hromadné zásobovanie pitnou vodou.	trvale	Systematické zisťovanie výskytu a hodnotenie stavu povrchových a podzemných vôd sa zabezpečuje na základe § 4 ods. 4 zákona o vodách prostredníctvom stálych monitorovacích sietí. Na zisťovanie výskytu a hodnotenia stavu povrchových a podzemných vôd využíva SHMÚ aj údaje od správcu vodohospodársky významných tokov a správcu drobných vodných tokov. Kvalitu povrchových vôd v roku 2002 sledoval Slovenský vodohospodársky podnik (SVP), š. p., Banská Štiavnica v 314 základných profiloch monitorovacej siete.
Potencionálne významné vodné zdroje určené pre zásobovanie obyvateľstva zatiaľ nie sú pravidelne monitorované. Sledujú sa len v rámci štúdií alebo projektov spracovaných pre aktualizáciu koncepcie zásobovania pitnou vodou. V súvislosti s procesom implementácie Rámcovej smernice EÚ o vodnej politike sa pripravuje vyhláška o monitorovaní stavu vôd.
Úloha sa plní čiastočne.	
3.2.	Systematické monitorovanie kvality vody vo vodárenských nádržiach.	trvale	Systematické monitorovanie kvality vody vo vodárenských nádržiach vykonáva SVP, š. p., Banská Štiavnica v rámci prevádzkového monitorovacieho systému (základný rozsah analýz, chemických, mikrobiologických a biologických). Kvalita vody je hodnotená podľa normy STN 75 72 21 Klasifikácia akosti povrchových vôd a spĺňa požiadavky na úpravu pre výrobu pitnej vody. Voda vo všetkých vodárenských nádržiach po úprave vyhovuje požiadavkám normy Pitná voda.
V rámci účelových úloh Výskumného ústavu vodného hospodárstva (VÚVH) sleduje postupne v jednotlivých rokoch komplexne vodárenské nádrže (voda aj sedimenty, chemické, fyzikálne ukazovatele, hydrobiológia, živiny, ťažké kovy, časť organických látok).
V rámci doplnkového monitoringu (účelové úlohy VÚVH) sa od roku 2003 sledujú vo vybraných vodárenských nádržiach a tokoch špecifické znečisťujúce látky (polycyklické aromatické uhľovodíky, prchavé organické látky, polárne pesticídy, fenoly-ftaláty, organochlórované pesticídy a polychlórované bifenyly, kvalitatívna analýza (LC/MS a GC/MS) a anorganické prvky (hliník, arzén, chróm, meď, ortuť, nikel, olovo, zinok, cín, bór, berýlium, kobalt, vanád, selén a báryum).
Úloha sa plní priebežne.	
3.3.	Zaviesť monitorovacie systémy:
Systematické monitorovanie kvality pitnej vody vo využívaných zdrojoch.	trvale	Monitorovanie si zabezpečujú vodárenské spoločnosti v rámci sledovania technológie úpravy (údaje o kvalite sú zasielané do databázy vo VÚVH). 
Kvalita pitnej vody na Slovensku sa sleduje aj v rámci Čiastkového monitorovacieho systému Cudzorodé látky v potravinách a požívatinách. Sleduje sa celý rozsah ukazovateľov, dva razy do roka v 60 lokalitách. Toto sledovanie zabezpečuje VÚVH, výsledky sú uložené v databáze VÚVH a vo Výskumnom ústave potravinárskom.
Úloha sa plní priebežne.	
3.4.	Bilancovanie výroby a spotreby pitnej vody.	trvale	Bilancovanie výroby a spotreby vody sa vykonáva v rámci štúdií pre aktualizáciu koncepcie zásobovania obyvateľstva pitnou vodu podľa Úpravy MP SR č. 477/99-810 z 29.2.2000 na výpočet potreby vody pri navrhovaní vodovodných a kanalizačných zariadení a posudzovaní výdatnosti vodných zdrojov.
Úloha sa plní priebežne.	
4.	Vyraďovať nevhodné vodné zdroje z hromadného zásobovania pitnou vodou a vybudovať vodné zdroje pre oblasti s nedostatkom pitnej vody.	trvale	Na základe uznesenia vlády SR č. 30/1996 už došlo, resp. dôjde do roku 2005 a 2015 k vyradeniu využívaných vodných zdrojov v tomto rozsahu:
-prešovský skupinový vodovod – 153,7 l.s-1
-košický skupinový vodovod – 314,0 l.s-1
V rámci Východoslovenskej vodárenskej sústavy postupným vyraďovaním vodných zdrojov dôjde k zníženiu kapacity využívaných vodných zdrojov o 961,2 l.s-1, čo bude treba nahradiť novými vodnými zdrojmi.
Úloha sa plní priebežne.	
5.1.	Zabezpečiť systém odborného riadenia:
subjektov zabezpečujúcich zásobovanie obyvateľstva pitnou vodou.	trvale	Metodické riadenie subjektov zabezpečujúcich zásobovanie obyvateľstva pitnou vodou zabezpečuje MŽP SR v súlade so zákonom č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach a vykonávacích vyhlášok k tomuto zákonu.
Úloha sa plní priebežne.	
6.2.	Doplniť jestvujúci systém právnych a technických noriem a predpisov:
Zákon o vodách.	2001	Zákon č. 184/2002 Z. z. o vodách a o zmene a doplnení niektorých zákonov (vodný zákon) nadobudol účinnosť 01.06.2002. V súčasnosti sa pripravuje jeho novelizácia.
Úloha je splnená.	
6.3.	Zákon o verejných vodovodoch a verejných kanalizáciách.	v nadväznosti na schválenie zákona o vodách	Zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach a zmene a doplnení niektorých zákonov nadobudol účinnosť 01.11.2002. V súčasnosti sú v platnosti nasledujúce vykonávacie vyhlášky:
-	vyhl. MP SR č. 124/2003 Z. z., ktorou sa ustanovujú podrobnosti o odbornej spôsobilosti na prevádzkovanie verejných vodovodov a verejných kanalizácií (účinnosť od 20.3.2003),
-	vyhl. MŽP SR č. 397/2003 Z. z., ktorou sa ustanovujú podrobnosti o meraní množstva vody dodávanej verejným vodovodom a množstva vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody (s účinnosťou od 01.10.2003),
-	ostatné vykonávacie vyhlášky sú zatiaľ v legislatívnom procese.
Úloha je splnená.	
Bývanie	
T.č.	Aktivita	Termín	Odpočet plnenia	
4.	Výsledky monitoringu uplatniť v rámci nutnej obnovy a ozdravenia bytového fondu SR, ale aj v rámci novej výstavby v SR.	trvale	Úloha sa plní priebežne. V rámci zlepšovania kvality životného prostredia v obytných budovách boli realizované merania nežiaducich látok v ovzduší, ktoré negatívne pôsobia na zdravotný stav populácie.
Úloha sa plní priebežne.	
5.	Rozpracovanie Charty o doprave, životnom prostredí a zdraví.	2001	Spoluriešiteľ MDPT SR
Charta o doprave, životnom prostredí a zdraví bola rozpracovaná do kompetenčných materiálov rezortu životného prostredia a je plnená v rámci Akčného plánu pre dopravu a životné prostredie, ktorý predstavuje implementáciu záverov z viedenskej a londýnskej konferencie.
Úloha je splnená.	
6.	Vydať chartu o doprave v životnom prostredí a zdraví s cieľom rozšírenia tohto materiálu v SR.	2001	Charta o doprave, životnom prostredí a zdraví nebola zatiaľ vydaná ako samostatný materiál z dôvodu, že na implementáciu akčného plánu neboli pridelené požadované finančné prostriedky zo štátneho rozpočtu.
Úloha nebola splnená.	
7.	Vypracovať ucelený systém environmentálnych indikátorov dopravy.	2001	Spoluriešiteľ MDPT SR
Projekt, zameraný na environmentálne indikátory dopravy, bol riešený zo zdrojov MŽP SR v roku 2001. Po odovzdaní výsledkov projektu koncom roka 2001 bola úloha splnená.
V roku 2002 rezort MDPT SR pokračoval v riešení problematiky indikátorov trvalo udržateľného rozvoja v doprave projektom „Zhodnotenie a implementácia princípov trvalo udržateľného rozvoja v doprave“ a aktualizáciou riešenia internalizácie externých nákladov v materiáli „Internalizácia externých nákladov dopravy v SR“ vypracovanom pre OECD.
Rezort MDPT SR okrem vykonávania monitoringu indikátorov znečistenia ovzdušia emisiami z dopravy, je aj getorom indikátorov trvalo udržateľného rozvoja v doprave v rámci Agendy 21.
Úloha je splnená.	
Styk s verejnosťou a mimovládnymi organizáciami	
T.č. 	Aktivita	Termín	Odpočet plnenia	
4.2.	O problematike APPZ a plnení jeho úloh informovať verejnosť SR nasledovnými spôsobmi:
Uverejňovať články v odborných environmentálnych a zdravotníckych časopisoch (Enviromagazín, XXI.storočie ...). 	priebežne	Spolugestor MZ SR
Environmentálna problematika bola a je sprístupňovaná odbornej aj laickej verejnosti prostredníctvom odborných inštitúcií štátnej správy životného prostredia, ďalej vo Vestníku MŽP SR, Správach o uplatňovaní AGENDY 21 - Country profile Slovakia ... Významným príspevkom k informovanosti verejnosti sú tematické podujatia - výstavy Envirojar, Envirofilm Banská Bystrica, Enviro Nitra, ICHEBA a pod., ktoré sa uskutočňujú každoročne. 
MŽP SR s cieľom naplniť ústavné právo občanov na informácie poskytuje pravidelné informácie z diania v oblasti životného prostredia. Tieto sa týkajú zabezpečovania úloh a dosiahnutých výsledkov činnosti rezortu, ale aj organizácií patriacich do rezortu najmä prostredníctvom tlačových konferencií, brífingov, tlačových správ a tlačových informácií – rôznymi formami, či už poskytovaním konkrétnych údajov na požiadanie redaktorov, alebo obšírnejších informácií k určitým témam, ale tiež rozhovorov s odbornými pracovníkmi pre tlač, elektronické médiá, ako aj pre publicistiku, ako aj príspevky do rezortného časopisu Environmagazín a do rôznych odborných časopisov, ako je napr. XXI. storočie. Pre novinárov usporadúva tlačové oddelenie MŽP SR aj výjazdy na environmentálne zamerané podujatia. Všetkými uvedenými aktivitami sa priamo podieľa aj na realizácii APPZ.
Úloha sa plní priebežne.	
4.3.	Organizovať tlačové konferencie ministrov zdravotníctva a životného prostredia (striedavo alebo spoločne), prípadne spolu s problematikou APPZ.	raz ročne	Spolugester MZ SR
Po schválení APPZ II vo vláde SR bola v gescií MZ SR zorganizovaná tlačová konferencia. MŽP SR organizovalo tlačové konferencie, dotýkajúce sa aj tejto problematiky, spolu s UNDP a REC, v rámci prípravy Národnej stratégie trvalo udržateľného rozvoja, ktorú schválila vláda SR 10.10.2001 svojím uznesením č.978.
Úloha sa plní priebežne.	
4.4.	Vytvoriť tematickú filmotéku v rámci SAŽP a využívať jestvujúce krátke filmy, ilustrujúce problematiku APPZ, na odborných seminároch a v Kancelárii MŽP SR pre styk s verejnosťou, organizovať aj ich špeciálne premietanie s krátkymi prednáškami pre záujemcov, MVO a školy.	filmotéka 2001, ostatné priebežne	Prostredníctvom svojich odborných pracovísk a stredísk environmentálnej výchovy zohrala neoddeliteľnú súčasť v zvyšovaní environmentálneho povedomia obyvateľstva Slovenská agentúra životného prostredia. Zabezpečuje mimoškolskú výchovu smerovanú k ochrane a tvorbe životného prostredia a zdravia na všetkých úrovniach. Pre laickú a odbornú verejnosť pravidelne každoročne pripravuje medzinárodný festival filmov, TV programov a videoprogramov s tematikou tvorby a ochrany životného prostredia, spojený s pofestivalovou prehliadkou filmov Envirofilm. V roku 2002 sa uskutočnil už VIII. ročník tohto festivalu.
V hlavnej filmovej súťaži organizátori zaevidovali 94 filmov z 21 krajín celého sveta, z toho 18 slovenských. Okrem súťažnej prehliadky filmov boli pripravené tri medzinárodné konferencie o tvorbe krajiny, trvalo udržateľnom rozvoji a športových aktivitách, Agende 21, seminár pre televíznych tvorcov, besedy s odborníkmi pre verejnosť, výstavy a nesúťažná prehliadka jedinečných archívnych dokumentov Slovenského filmového ústavu a STV o rozvoji miest B. Bystrica, Zvolen a B. Štiavnica a o Vodnom diele Gabčíkovo. Všetky filmy z festivalu sú uložené vo filmotéke SAŽP  a pri vhodných príležitostiach premietané. 
Ďalšou z aktivít bol už XVII. medzinárodný festival potápačských filmov Vysoké Tatry 2002, organizovaný SAŽP a spojený tradične s čistením tatranských plies.                  Úloha sa plní priebežne.	
5.	V súčinnosti s rezortom MZ SR pravidelne zvolávať vedenia zainteresovaných mimovládnych organizácií s cieľom vzájomnej informovanosti a posudzovania problematiky APPZ, ako aj využívania námetov MVO na ďalšiu aktualizáciu a skvalitňovanie APPZ.	raz za rok	V roku 2002 úspešne pokračovala grantová súťaž malých environmentálnych projektov tzv. „Zelený projekt“, v ktorej sa uchádzajú o podporu  environmentálnych projektov občianske združenia, nadácie, záujmové združenia právnických osôb, neinvestičné fondy a neziskové organizácie. 
Zo 119 prihlásených, ktoré boli rozdelené do 8 prioritných tematických oblastí, získalo dotáciu 37 súťažných projektov v celkovej finančnej čiastke 900 000,-Sk.
Nosnú časť tvorili  projekty,  zamerané predovšetkým na environmentálnu výchovu, ochranu prírody a krajiny, separovanie a recykláciu domového odpadu a zdokonaľovanie ekologického a environmentálneho vedomia a poznania. So všetkými týmito aktivitami úzko súvisí ochrana zdravia obyvateľstva. V uplynulom roku MŽP SR spolupracovalo s Asociáciou zdravých miest Slovenska a prevzalo odbornú garanciu nad „Týždňom zelenej mobility“, vyhláseným Európskou úniou. V rámci tohto týždňa sa uskutočnilo niekoľko podujatí (Deň bez áut, Za krajšiu obec a pod.), do ktorých sa prihlásili mnohé mestá a obce na Slovensku.
Spolugestor MZ SR
Hlavným hygienikom MZ SR - národným koordinátorom APPZ boli organizované workshopy zamerané na mobilizovanie mimovládnych organizácií v záujme zapojenia týchto organizácií do procesu realizácie APPZ na národnej i miestnej úrovni.
Úloha sa plní priebežne.	
6.	Vytvoriť účinný mechanizmus na zhromažďovanie námetov verejnosti a mimovládnych organizácií z regionálnych a miestnych úrovní a využiť ich na sústavné zdokonaľovanie starostlivosti o životné prostredie pre zlepšovanie zdravia obyvateľstva a trvalo udržovateľný rozvoj.	2001	Na MŽP SR bola zriadená kancelária pre styk z verejnosťou, ktorá vytvára podmienky pre lepšiu spoluprácu rezortu s mimovládnymi organizáciami a laickou a odbornou verejnosťou. Kancelária propaguje a približuje verejnosti prácu rezortu v oblasti tvorby a ochrany životného prostredia. Zároveň prispieva k riešeniu problémov verejnosti, vo vzťahu k životnému prostrediu a zhromažďuje námety na riešenie, ktoré postupuje na riešenie odborným zložkám MŽP SR.
Nové možnosti sa vytvorili schválením Národnej stratégie trvalo udržateľného rozvoja. V rámci projektu „Podpora TUR na Slovensku“ sa už zrealizovali lokálne projekty pre samosprávy a mimovládne organizácie.
Úloha je splnená.	
9.	Zapájať sa do programov spolupráce so zahraničím, zameraných na výmenu informácií a transfer poznatkov do SR v otázkach účasti verejnosti a MVO na riešení problémov životného prostredia a zdravia a do súvisiacich medzinárodných podujatí.	trvale	Spolugestor MZ SR
V oblasti transferu poznatkov v oblasti tvorby a ochrany životného prostredia a zdravia sa pracovníci MŽP SR zúčastňujú medzinárodných aktivít a zasadaní najmä v medzinárodných organizáciách, OECD, WHO, EHK - OSN, Stredoeurópska iniciatíva. Na MŽP SR sú založené viaceré ohniskové body pre obojstranný transfer informácií. Vo väzbe na riešenie vzájomných vzťahov dopravy, životného prostredia a zdravia (Charta o doprave, životnom prostredí a zdraví) sa náš rezort zúčastňoval zasadaní riadiacej a implementačnej skupiny WHO. V rámci spolupráce s OECD MŽP SR spolupracovalo pri vypracovaní komplexnej správy „Environmental Performance Review of Slovakia“, ktorá hodnotí spoluprácu a zároveň vytvára nové možnosti spolupráce aj pre mimovládne organizácie v rámci medzinárodných aktivít.
MŽP SR sa zapája do programov spolupráce so zahraničím v mnohých spoločných projektoch zameraných na riešenie problémov životného prostredia a zdravia. Realizoval sa projekt „Živá príroda“ zameraný na mapovanie a ochranu biodiverzity v Európe a jeho cieľom je zvýšenie uvedomelosti mladej generácie a zodpovednosti za svoje činy vykonané voči životnému prostrediu, overiť si školské poznatky prácou v teréne, spoznať dôležitosť individuálnej zodpovednosti a vyčerpateľnosti prírodnych zdrojov a zapojiť ich do riešenia ekologických problémov. 
Ďalší z projektov je dánsko-slovenský projekt „Škola ochrany prírody vo Varíne“ s cieľom vybudovania nadštandardného strediska EV per OP a dobudovania Informačného strediska Správy NP Malá Fatra v Štefanovej. I. etapa sa zamerala na budovanie personálnych a materiálno-technických kapacít strediska, uskutočnili sa viaceré tréningy za účasti dánskych odborníkov pre pracovníkov EVV v Správach NP a CHKO, so zameraním na projektové a interpretačné schopnosti. 
Úloha sa plní priebežne.	

Ministerstvo pôdohospodárstva SR

Zdravotná bezpečnosť potravín	
P.č.	Aktivita	Termín	Odpočet plnenia	
2.	Pokračovať v realizácii monitoringu „Cudzorodé látky v potravinách a krmivách„ a parciálneho informačného systému o cudzorodých látkach, vrátane systému zabezpečenia kvality a spoľahlivosti výsledkov analýz - AQA v rámci Monitorovacieho systému životného prostredia a integrovaného informačného systému o životnom prostredí územia SR.	2000 a trvale	Rezort  pôdohospodárstva venuje systematickú a cieľavedomú starostlivosť monitoringu cudzorodých látok. Realizácia čiastkového monitorovacieho systému (ďalej ako „ČMS“) „Cudzorodé látky v potravinách a krmivách“ bola uložená uzneseniami vlády SR č. 449/1992, 620/1993, 288/1995 a 7/2000, v ktorých zmysle je MP SR garantom tejto časti monitorovacieho systému, ktorá je súčasťou celoplošného projektu Monitorovací systém životného prostredia a integrovaného informačného systému o životnom prostredí územia SR.  V rámci ČMS sa sledujú vybrané zložky potravinového reťazca, ktoré sú dôležité z pohľadu agro – potravinárskeho komplexu, a predovšetkým z pohľadu uplatňovania kritérií jedného z hlavných princípov politiky bezpečnosti potravín v Európskej únii – princípu „zo stajne na stôl“. Projekt ČMS je realizovaný v troch subsystémoch: Koordinovaný cielený monitoring, Monitoring spotrebného koša, Monitoring poľovnej, voľne žijúcej zveri a rýb. Realizácia projektu bola zabezpečená podriadenými organizáciami MP SR v spolupráci s ďalšími dotknutými subjektmi, ktoré komplexne vykonali všetky činnosti súvisiace s monitorovaním bezpečnosti potravinového reťazca. Databáza Strediska pre vyhodnocovanie výskytu cudzorodých látok pri VÚP Bratislava disponuje 3 miliónmi údajov zo sledovania potravinového reťazca, ktoré sú využívané pre potreby hodnotenia rizika orgánmi štátnej správy, ako aj ďalšími subjektmi v rámci i mimo pôsobnosti agrorezortu.
Úloha sa plní priebežne.	
3.	Príprava novely zákona NR SR č. 152/1995 o potravinách.	2002	Zákon NR SR č. 152/1995 Z. z. o potravinách bol novelizovaný zákonom č. 23/2001 Z. z., ktorým sa vytvoril integrovaný orgán potravinového dozoru Štátna veterinárna správa SR. Ďalej sa novelou zákona napr. doplnili povinnosti podnikateľov vo vzťahu k vysledovateľnosti potravín a odstránil sa rozpor s právom EÚ v označovaní potravín. V súlade s legislatívou EÚ je pripravená novela zákona o potravinách, ktorá bola schválená vládou SR v júni 2003 a je predložená na rokovanie NR SR. Okrem uvedeného zákona sa novelizujú i vykonávacie predpisy k zákonu – Potravinový kódex SR v súlade s meniacou sa legislatívou EÚ. 
Úloha je splnená.	
5.	Dobudovať informačný systém o zdravotnej neškodnosti a kvalite potravín a vykonávaní potravinového dozoru.	2000-2002	Spolugestor MZ SR
V rámci prípravy na vstup do EÚ a v nadväznosti na odporúčania orgánov Európskej komisie pre kontrolu bezpečnosti potravín – Potravinového a Veterinárneho úradu v Dubline  (FVO) vykonalo MP SR opatrenia na zosúladenie štatistických informácií v potravinovom dozore. V decembri 2002 bol schválený Národný program úradnej kontroly potravín, ktorý upravuje štatistické vyhodnocovanie výsledkov z  kontroly potravín  zosúladené so smernicou EK 89/397/EEC o úradnej kontrole potravín. Prijatím Národného programu sa zosúladilo vyhodnocovanie a štatistické vykazovanie údajov z kontroly potravín na úrovni MP SR a MZ SR, ako aj ďalších orgánov štátnej správy pôsobiacich vo výkone potravinového dozoru, ďalej vo vzťahu k členským štátom EÚ, pričom výsledky sú zároveň v  požadovanej štruktúre zasielané a poskytované orgánom EK. V SR sa každoročne spracováva Národná správa z úradnej kontroly potravín, ktorá je pripravovaná v gescii  MP SR vždy  vo februári bežného roku. 
V rámci harmonizácie postupov používaných v EÚ v oblasti bezpečnosti potravín sa zabezpečuje prepojenie SR  na Rýchly výstražný systém  pre potraviny a krmivá Európskej unie, tzv. Rapid Alert System for Food and Feed, (ďalej len „RASFF“), ktorý je v EÚ upravený nariadením č.178/2002. Ním sa ustanovujú všeobecné zásady a požiadavky zákona o potravinách, postupy v záležitostiach bezpečnosti potravín a zriaďuje Európsky úrad  pre bezpečnosť potravín. Rýchly výstražný systém je systém, ktorý organizuje Európska komisia ako formu rýchlej informovanosti členských štátov o rizikách a nebezpečenstvách pochádzajúcich z potravín a krmív, ktoré môžu vážne ohroziť zdravie a bezpečnosť spotrebiteľa. Právne je problematika RASFF upravená v SR pripravenou novelou zákona č.152/1995 Z. z. o potravinách v znení zákona č. 23/2002 s predpokladanou účinnosťou od 1. októbra 2003. Novela zákona je harmonizovaná s nariadením č.178/2002 v oblasti rýchlej výstrahy a ako kontaktné miesto pre RASFF v SR určuje Štátnu veterinárnu a potravinovú správu SR. Sieť systému rýchlej výstrahy v SR bude tvorená orgánmi potravinového dozoru, kontaktným miestom a  Ústredným kontrolným a skúšobným ústavom poľnohospodárskym pre oblasť krmív. Budovanie systému sa zabezpečuje s podporou a technickou asistenciou projektu PHARE SR 01/OT/02 „Podpora trhového dozoru potravín v rámci ochrany zdravia a spotrebiteľa“.
MZ SR a ŠZÚ v SR zabezpečujú zber údajov v oblasti zdravotnej bezpečnosti potravín prostredníctvom Informačného systému v hygiene a epidemiológii. Vzhľadom na uskutočnené a pripravované rozsiahle legislatívne zmeny spojené s aproximáciou legislatívy EÚ si budú vyžadovať zmenu v systéme zberu údajov. 
Úloha sa plní priebežne.	
Pôda	
T.č.	Aktivita	Termín	Odpočet plnenia	
1.	Vyhodnotiť výsledky kontaminácie pôdy za posledných 10 rokov na základe monitoringu v SR.	2000-2002	Úloha bola splnená odpočtom z 23.08 2002. Výsledky monitorovania pôd Slovenska z 2 cyklov boli spracované v samostatných publikáciách „Monitoring pôd SR“, vydaných Výskumným ústavom pôdoznalectva a ochrany pôd v Bratislave, ktoré zahrnuje aj vyhodnotenie kontaminácie pôd za posledných 10 rokov. V roku 2002 sa začal tretí cyklus monitorovania pôd Slovenska (2002-2006) v rámci ČMS Pôda.
Úloha je splnená.	
2.	Na základe výsledkov vyhodnotiť závislosť kontaminácie pôdy vplyvom:
a) aplikácie čistiarenských kalov
b) emisií z priemyselných závodov 
c) poľnohospodárskej činnosti/najmä optimalizácie obsahu dusíka v pôde/ a navrhnúť opatrenia na elimináciu kontaminácie pôdy a prevenciu proti transportu kontaminantov do potravinového reťazca.	2002	Úloha splnená odpočtom z 23.08.2002. 
V roku 2004 nadobudne účinnosť zákon č.188 z 23.04.2003 o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov. Tento zákon upravuje podmienky aplikácie čistiarenského kalu a dnových sedimentov do pôdy, tak aby sa zabránilo kontaminácii pôdy.
V zmysle § 78 vodného zákona č. 184/2002 Z. z., MP SR pripravuje Program poľnohospodárskych činností vo vyhlásených zraniteľných oblastiach, ktorý bude definovať postupy hospodárenia a  nakladania s organickými a anorganickými hnojivami vo vymedzených  zraniteľných oblastiach.
Úloha je splnená.                                   

Ministerstvo práce, sociálnych vecí a rodiny SR

Zdravie podporujúce pracovné prostredie a pracovné podmienky - závodné zdravotné služby	
T.č.	Aktivita	Termín	Odpočet plnenia	
2.	Vypracovať novelu zákona o bezpečnosti a ochrane zdravia pri práci č. 330/1996 Z.z.	2000	Úloha bola splnená v roku 2001 prijatím úplného znenia zákona č.367/2001 Z. z. (Úplne znenie zákona NR SR č.330/1996 Z. z o bezpečnosti a ochrane zdravia pri práci, ako vyplýva zo zmien a doplnení vykonaných zákonom č. 95/2000 Z. z. a zákonom č. 158/2001 Z. z.).
Úloha je splnená.	
3. 	Vypracovať úrazové poistenie ako súčasť návrhu zákona o sociálnom poistení.	2001	Návrh zákona o sociálnom poistení bol dňa 24.10.2003 schválený NR SR s účinnosťou od 01.01.2004. Úrazové poistenie je súčasťou sociálneho poistenia.
Úloha je splnená.	
10.	NPPA obsahuje úlohu vybudovať vzdelávacie, informačné a publikačné centrum ochrany práce.	2001	Úloha bola splnená v roku 2002 vytvorením Informačného centra ochrany práce v rámci Národného inšpektorátu práce, ktoré začalo činnosť 04.03.2002. MPSVR SR iniciovalo aj súťaž “Zamestnávateľ ústretový k rodine“, ktorej hlavným cieľom je motivovať zamestnávateľov k vytváraniu podmienok na zosúladenie pracovného a rodinného života a podporovať rovnosť príležitostí žien a mužov na trhu práce.
Úloha je splnená.	

Ministerstvo školstva SR

Vzdelávanie a výchova k environmentálnemu zdraviu	
T.č.	Aktivita	Termín	Odpočet plnenia	
1.	Rozšíriť Koncepciu environmentálnej výchovy a vzdelávania na základných, stredných a vysokých školách a aspekty environmentálneho zdravia.	2001	Rozšírenie Koncepcie environmentálnej výchovy a vzdelávania na základných, stredných a vysokých školách sa uskutočnilo na základe projektu Prírodovedeckej fakulty Univerzity Mateja Bela v Banskej Bystrici, ktorý schválilo a finančne zabezpečilo  MŠ SR v súlade s prílohou k uzneseniu vlády SR. Doplnenie koncepcie environmentálnej výchovy a vzdelávania sa stalo východiskovým odborno-metodickým materiálom pre prácu rezortu školstva a všetkých subjektov podieľajúcich sa na environmentálnej výchove a vzdelávaní detí a mládeže. 
Úloha je splnená.	
4.	Implantovať APPZ do projektu Národný program podpory zdravia, Školy podporujúce zdravie.	2000	Implantovanie APPZ do projektu Školy podporujúce zdravie sa oficiálne uskutočnilo prostredníctvom celoslovenského seminára okresných a krajských koordinátorov podpory zdravia v školách, ktorý sa uskutočnil v roku 2001 v Nitre s hlavnou témou životné prostredie a zdravie. Seminár bol organizovaný MŠ SR v spolupráci so Štátnym fakultným zdravotným ústavom SR.
Štátny pedagogický ústav v spolupráci so Štátnym fakultným zdravotným ústavom pripravil a realizoval projekt Podpora zdravia v rámci ďalšieho vzdelávania pedagogických pracovníkov s cieľom rozšíriť poznanie učiteľov v tejto oblasti a získať zručnosti a schopnosti na implementáciu environmentálneho zdravia do výchovno- vzdelávacieho procesu. V súlade s témami akčného plánu MŠ SR schválilo úpravu učebných osnov Ochrana človeka a prírody v 1.-9. ročníku základných škôl číslo 85/2002-41 s platnosťou od 1. februára 2002 a finančne podporilo mimovyučovacie aktivity v rámci regionálnych projektov na zdravie.
Úloha je splnená.	
5.	Vydať publikácie odborno-metodických materiálov pre učiteľov základných a stredných škôl „Životné prostredie a zdravie„ ( 5000 ks ).	2001 a trvale	Vydanie publikácií, resp. odborno-metodických materiálov pre učiteľov základných a stredných škôl k problematike životného prostredia a zdravia je limitované finančnými prostriedkami, ktoré má rezort školstva k dispozícií. Bola vydaná knižná publikácia D. Kvasničková a kol.: Životné prostredie, ktorá bude využívaná na výučbu prírodopisných predmetov pre stredné školy. Vo vydávaní publikácii a materiálov pre učiteľov sa bude pokračovať podľa možnosti rozpočtu rezortu školstva.
Úloha sa plní priebežne.	

Ministerstvo dopravy, pôšt a telekomunikácií SR

Bývanie	
8.	Vypracovať program podpory  Aktívnych typov dopravy s cieľom zlepšenia zdravotného stavu populácie
(cyklistika, chôdza).	2002	Trasovanie a zabezpečovanie pešej a cyklistickej dopravy sa realizuje individuálne podľa finančných možností príslušných miest a obcí. V súlade s odporúčaniami EÚ, ktoré sú obsiahnuté v „Bielej knihe – Európska dopravná politika do roku 2010“ zaradilo MDPT SR medzi návrhy projektov, ktoré sa budú riešiť v roku 2004 aj projekt „Koncepcia rozvoja cyklistickej dopravy v SR“. Predmetom riešenia uvedeného projektu bude analýza súčasného stavu cyklistickej dopravy na Slovensku a predpoklad vývoja, pričom projekt by mal súčasne formulovať základné pravidlá pre návrhy cyklistických komunikácií.
Úloha sa plní priebežne.	

Úrad pre normalizáciu, metrológiu a skúšobníctvo SR

Zabezpečenie obyvateľstva pitnou vodou	
6.4.	STN	2004		
6.4.1	Dojčenská voda		V oblasti dojčenskej vody platí STN 56 7858 Kojenecká voda z roku 1993, ktorá stanovuje kvalitatívne požiadavky na vodu pre dojčenskú výživu.
Úloha je splnená	
6.4.2.	Stolová voda		Platí STN 56 7859 Stolová voda z roku 1993, ktorá stanovuje požiadavky na kvalitu pitnej vody pre spotrebu obyvateľstva v spotrebiteľských obaloch vrátane prípravy a dodávok do obchodnej siete. V oblasti minerálnych vôd je platná STN 86 8000 Prírodné liečivé vody a prírodné minerálne vody stolové z roku 1965, ktorá stanovuje technologické požiadavky na uvedené druhy vôd.
Úloha je splnená.	
6.4.3.	Kvalita surovej vody pre úpravu na vodu pitnú (novelizovaná).		Spoluriešiteľ MP SR
Problematiku rieši STN 75 7214 Kvalita vody. Surová voda na úpravu na pitnú vodu. Norma bola vydaná v decembri 1998. Zaoberá sa hodnotením kvality surovej vody z vodných zdrojov a kategorizáciou jej upraviteľnosti na pitnú vodu podľa použitej technológie.
Úloha je splnená. 	
6.4.4.	Súbor noriem o skúšaní a kontrole kvality pitnej vody.		Spoluriešiteľ MP SR
STN P 75 7211: 2001 Kvalita vody. Kontrola kvality vody pri doprave, akumulácii a distribúcii. Ide o  predbežnú normu, ktorá bola určená na overenie do 31. 12. 2002. Pripomienky technickej verejnosti zaslané na SÚTN dostal spracovateľ normy k dispozícii. Norma stále platí ako predbežná pre prevádzkovú kontrolu kvality vody. STN P 75 7212: 2001 Kvalita vody. Kontrola kvality vody pri úprave na pitnú vodu. Ide o predbežnú normu, ktorá bola určená na overenie do 31. 12. 2002. Pripomienky technickej verejnosti zaslané na SÚTN dostal spracovateľ normy k dispozícii. Norma stále platí ako predbežná. Určuje rozsah rozborov zo zdrojov vody, rozsah a počet rozborov surovej a upravenej vody. Platí pre prevádzkovú kontrolu kvality vody.      STN 75 7151 Kvalita vody. Požiadavky na kvalitu vody dopravovanej potrubím, ktorá nahradila STN 83 0615: 1982, bola vydaná v decembri 2002. Stanovuje požiadavky na kvalitu vody dopravovanej potrubím verejných vodovodov a je určená prednostne pre prevádzkovateľov verejných vodovodov. Od februára 2002 vstúpila do platnosti vyhláška MZ SR č. 29/2002 o požiadavkách na pitnú vodu a kontrolu kvality pitnej vody, ktorá je v súlade so smernicou 98/83/ES o kvalite pitnej vody. V tejto  súvislosti navrhol Výskumný ústav vodného hospodárstva a technická  komisia TK 27 Kvalita a ochrana vody  zrušenie normy STN 75 7111: 1998 Kvalita vody. Pitná voda, ktorá stratila svoj význam. STN 75 7111 bola zrušená bez náhrady od 1. 8. 2003.                MP SR spolupracovalo s SÚTN na príprave a finančne zabezpečilo riešenie úloh technickej normalizácie, ktorých výsledkom sú vydané normy STN 75 7211:1993 Kvalita vody. Kontrola kvality vody pri doprave, akumulácii a distribúcii a STN 75 7212:1991 Kvalita vody. Kontrola kvality vody pri úprave na pitnú vodu. V súčasnosti zabezpečuje MP SR riešenie úlohy technickej normalizácie zameranej na vypracovanie normy STN 75 7151 Kvalita vody - požiadavky na kvalitu vody dopravovanej potrubím.
Úloha je splnená.